**ZK/1-2/2022**

 **Határozat: 1
 4**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2022. január 12-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. január 12-én** 08,18 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János (09,03 órakor távozott az ülésteremből) és Vlasicsné Dörgönye Márta képviselők, Dr. Szentgyörgyvölgyi Eszter jegyző.

Az ülésen jelen van: Podlovics Péter a Zalakarosi Családi-, Élmény és Gyógyfürdő Zrt. vezérigazgatója és Sinkovics Norbert a Zalakarosi Közösségi Ház és Könyvtár igazgatója.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Stégli János képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 3 napirendi pontra tett javaslatot, melyet ismertet:

**Napirend:**

 **1.** **Önkormányzati épületek energetikai korszerűsítése TOP-PLUSZ-2.1.2-21
 kódszámú pályázat benyújtásával kapcsolatos döntés** Előadó: Novák Ferenc polgármester

 **2. Zalakarosi Közösségi Ház és Könyvtár intézményvezetői megbízással ZÁRT
 kapcsolatos döntések** Előadó: Novák Ferenc polgármester

 **3. Zalakaros Város Önkormányzata Képviselőtestülete ZÁRT
 213/2021. (XII.15.) számú határozatának végrehajtásával kapcsolatos
 döntések**

Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a napirendet elfogadta.

**Az elfogadott napirend:**

 **1.** **Önkormányzati épületek energetikai korszerűsítése TOP-PLUSZ-2.1.2-21
 kódszámú pályázat benyújtásával kapcsolatos döntés** Előadó: Novák Ferenc polgármester

 **2. Zalakarosi Közösségi Ház és Könyvtár intézményvezetői megbízással ZÁRT
 kapcsolatos döntések** Előadó: Novák Ferenc polgármester

 **3. Zalakaros Város Önkormányzata Képviselőtestülete ZÁRT
 213/2021. (XII.15.) számú határozatának végrehajtásával kapcsolatos
 döntések**

Előadó: Novák Ferenc polgármester

Novák Ferenc: A képviselők részére megküldésre került, hogy Sinkovics Norbert a Zalakarosi Közösségi Ház és Könyvtár igazgatója kérte, hogy munkaviszonya megszüntetésének kérdését zárt ülésen tárgyalja a testület. Tájékoztatja a képviselőtestületet, hogy a Magyarország helyi önkormányzatairól szóló 2011. évi CLXXXIX. törvény 46. §. (2) bekezdés b) pontja alapján a képviselőtestület zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor. Miután igazgató úr kérte a zárt ülés tartását, a képviselőtestület a 2. számú napirendet zárt ülés keretében tárgyalja. Javasolja, hogy a képviselőtestület rendelje el az elfogadott napirendben szereplő 3. számú napirendi pont zárt ülés keretében történő megtárgyalását figyelemmel az Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára. A vezérigazgató úr kérte az említett napirend zárt ülésen történő tárgyalását, az irányítása alatt álló társaságok gazdasági és üzletpolitikai érdekei védelme érdekében.

Szavazásra teszi fel a zárt ülés elrendelésére vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 1/2022. (I.12.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 3. számú napirendi pont zárt ülés keretében történő megtárgyalását figyelemmel az Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára.

Novák Ferenc: Javasolja, hogy elsőként az 3. számú Zalakaros Város Önkormányzata Képviselőtestülete 213/2021. (XII.15.) számú határozatának végrehajtásával kapcsolatos
döntések című napirendi pontot tárgyalja meg a képviselőtestület, mivel Végh Andor János képviselő úr jelezte, hogy munkahelyi elfoglaltsága miatt még 1 óráig tud részt venni az ülésen és a meghívott vendég, Podlovics Péter úr jelen van az ülésen. Szavazásra teszi fel a javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Sinkovics Norbert 08,20 órakor távozott az ülésteremből.

Novák Ferenc: Bejelenti, hogy a képviselőtestület 08,20 órától zárt ülés keretében folytatja tovább munkáját.

Novák Ferenc: Bejelenti, hogy a képviselőtestület 10,11 órakor nyílt ülés keretében folytatja tovább munkáját.

Stégli János 10,11 órakor távozott az ülésteremből.

**Napirend tárgyalása:**

**1. Önkormányzati épületek energetikai korszerűsítése TOP-PLUSZ-2.1.2-21
 kódszámú pályázat benyújtásával kapcsolatos döntés**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést. Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 4/2022. (I.12.) számú határozata:**

Zalakaros Város Önkormányzat Képviselőtestülete

1. támogatja Zalakaros Város Önkormányzata TOP-PLUSZ 12.1.1-2021. „Önkormányzati Épületek energetikai korszerűsítése” tárgyú pályázat benyújtását.

2. jóváhagyja a pályázat kötelezően benyújtandó dokumentumok elkészítése érdekében Szécsényi Lajos épületenergetikai szakértő-mérnök (8800 Nagykanizsa, Péterfai u. 29/C) energetikai pályázati anyag elkészítése és záró energetikai tanúsítvány, energetikai mellékletek elkészítése tárgyában 2022. január 6-án benyújtott árajánlatát.

3. jóváhagyja a 380.000 Ft (AM) megbízási díj Zalakaros Város Önkormányzata 2022. évi költségvetésében való tervezését azzal, hogy a megbízási díj teljes összegben a pályázat során elszámolható költségnek minősül.

Határidő: azonnal

Felelős: Novák Ferenc, polgármester

Operatív felelős: Illés Gabriella projektmenedzser

 Horváthné Juhász Barbara pénzügyi osztályvezető-tájékoztatásul a

 költségvetés számára

Stégli János 10,13 órakor megjelent az ülésteremben.

Novák Ferenc: Tájékoztatást ad a pályázati forrásokról és azok kihasználására benyújtandó pályázati tervekről. Tárgyalt az MTÜ-vel, javasolták, hogy Zalakaros pályázzon a rendezvénytér fejlesztésére, ez az 1.1.3-21 számú Helyi és térségi turizmusfejlesztés című pályázat lenne. A Karos-Park Kft. gépbeszerzése vonatkozásában a pályázat elutasításra került, ezt újból be kellene adni, erre a Magyar Falu Program keretében kerülhetne sor. Az iskola tetőszerkezete beázik, a szolgálati lakások feletti tetőrészről van szó. Az óvodai játszótér elemeire is lehetne pályázni. Elsősorban a Karos-Park Kft. gépbeszerzésére és az óvoda játszótéri elemeire kellene benyújtani pályázatot, ezek a pályázatok 100%-os támogatottságúak. A tegnapi napon egyeztetés volt a Behiáki sportkomplexum vonatkozásában, mely pályázat 100%-os támogatottságú lenne, élőfüves pálya hozzá öltöző épülne. A februári képviselőtestületi ülésre kerül majd be a pályázat. A megyei labdarúgó szövetség rangsorolja a pályázatokat, két ütemben lehetne megvalósítani, Zalakarosnak be kellene nyújtania. Vannak tervek, melyeket frissíteni kellene. A sportalapítvány tud majd csak pályázni. Ez azt is jelenti, jogilag nem nyúlunk hozzá az alapítványhoz, erre testületi döntés volt, hogy ki kell dolgozni a működés jogi kereteinek felülvizsgálatát, a labdarúgó és kosárlabda utánpótlás egyesületi keretekben történő tovább működtetését. Ezt vissza kell vonnunk. Több kuratóriumi tag, így például Szirtes Balázs el sem jön az ülésekre, és nem határozatképesek, ezért az alapítvány működőképességének biztosítására vonatkozóan előterjesztés fog készülni a februári ülésre. A temető felújítása és a Torrens árok rendbetétele tavasszal indul. Ajánlatkéréssel fordultunk a Vilkor Kft.-hez a 2021. novemberében településünkön felszerelt karácsonyi dísz kivilágítási elemek leszerelésére vonatkozóan, az ügyvezető jelezte, hogy pár nappal később tudja benyújtani ajánlatát betegsége miatt.

Stégli János: A volt kézilabdapályán élményelemeket lehetne megvalósítani, erre lehetne pályázni, ez az ő javaslata.

Novák Ferenc: Ebben az esetben az óvoda vonatkozásában nem pályáznánk. A hivatali épület beázásait meg kell szüntetni.

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 10,28 órakor bezárta.

Kmft.

 Novák Ferenc Dr. Szentgyörgyvölgyi Eszter

 Polgármester Jegyző

 Czimondor Nándor Stégli János

 Jkv. hitelesítő Jkv. hitelesítő